Nordjyllands Politiet anholdte onsdag aften en 30-årig påvirket mand, som havde røvet Superbrugsen i Svenstrup, hvorefter han kørte fra stedet i en bil. Den 30-årige truede personalet til at udlevere pengene fra Brugsen. Røveren havde både en kniv og en økse, som han svingede om sig med, og ramte en af de ansatte på armen. Da røveren stak af, blev han indhentet af politiet. Patruljen måtte dog have hjælp fra flere andre vogne. Politiet brugte sømmåtter i flere omgang for at få røveren stoppet, men det lykkedes først at få manden stoppet da en af patruljevognene påkørte ham. Politiet kender i forvejen den 30-årige mand, der er fra Århus. Manden vil blive fremstillet i grundlovsforhør torsdag formiddag.

Referat:
En 30-årig bevæbnet mand røvede onsdag aften Superbrugsen i Svenstrup. Efterfølgende forsøgte han at stikke af.